คู่มือสำหรับประชาชน : การควบคุมกิจการที่เป็นอันตรายต่อสุขภาพ พ.ศ. ๒๕๔๕

หน่วยงานที่รับผิดชอบ : องค์การบริหารส่วนตำบลแก้ง อำเภอเดชอุดม จังหวัดอุบลราชธานี

กระทรวง : กระทรวงมหาดไทย

ชื่อกระบวนงาน : การควบคุมกิจการที่เป็นอันตรายต่อสุขภาพ พ.ศ. ๒๕๔๕ (ข้อบังคับตำบลแก้ง)

หน่วยงานเจ้าของกระบวนงาน : องค์การบริหารส่วนตำบลแก้ง อำเภอเดชอุดม จังหวัดอุบลราชธานี

ประเภทของงานบริการ : กระบวนงานบริการที่ให้บริการในส่วนภูมิภาคและส่วนท้องถิ่น

( กระบวนงานบริการที่เบ็ดเสร็จในหน่วยเดียว )

หมวดหมู่ของงานบริการ : อนุญาต/ออกใบอนุญาต/รับรอง

กฎหมายที่ให้อำนาจการอนุญาต หรือที่เกี่ยวข้อง :

๑)	พระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และแก้ไขเพิ่มเติม
๒)	พระราชบัญญัติการสาธารณสุข พ.ศ. ๒๕๓๕

ระดับผลกระทบ : บริการที่มีความสำคัญด้านเศรษฐกิจ/สังคม

พื้นที่ให้บริการ : ส่วนภูมิภาค , ท้องถิ่น

กฎหมายข้อบังคับ/ข้อตกลงที่กำหนดระยะเวลา :

ข้อบังคับตำบล เรื่อง การควบคุมกิจการที่เป็นอันตรายต่อสุขภาพ พ.ศ. ๒๕๔๕ ขององค์การบริหารส่วนตำบลแก้ง อำเภอเดชอุดม จังหวัดอุบลราชธานี

ระยะเวลาที่กำหนดตามกฎหมาย / ข้อกำหนด ฯลฯ	๓๐ วัน

ข้อมูลสถิติ :

จำนวนเฉลี่ยต่อเดือน ๐

จำนวนคำขอที่มากที่สุด ๐

จำนวนคำขอที่น้อยที่สุด ๐

ชื่ออ้างอิงของคู่มือประชาชน ข้อบังคับตำบล เรื่อง การควบคุมกิจการที่เป็นอันตรายต่อสุขภาพ พ.ศ. ๒๕๔๕ ขององค์การบริหารส่วนตำบลแก้ง อำเภอเดชอุดม จังหวัดอุบลราชธานี

ช่องทางการให้บริการ

๑)	สถานที่ให้บริการ ส่วนการคลัง องค์การบริหารส่วนตำบลแก้ง อำเภอเดชอุดม จังหวัดอุบลราชธานี ๓๔๑๖๐ โทรศัพท์ / โทรสาร ๐-๔๕๒๓-๔๐๒๑ ระยะเวลาเปิดให้บริการ เปิดให้บริการวันจันทร์ถึงวันศุกร์ (ยกเว้นวันหยุดที่ทางราชการกำหนด) ตั้งแต่เวลา ๐๘:๓๐ - ๑๖:๓๐ น. ( มีพักเที่ยง ) หมายเหตุ (สถานประกอบการแห่งไหนตั้งอยู่ในพื้นที่รับผิดชอบของเขตใดให้ไปยื่นจดทะเบียนณสำนักงานเขตนั้น) โดยติดต่อด้วยตนเอง ณ หน่วยงาน

หลักเกณฑ์ วิธีการ เงื่อนไข(ถ้ามี) ในการยื่นคำขอ และในการพิจารณาอนุญาต

๑.) ให้กิจการตามบัญชีแนบท้ายข้อบังคับตำบลนี้ เป็นกิจการซึ่งให้ควบคุม (มาตรา ๓๒) แห่งพระราชบัญญัติการสาธารณสุข พ.ศ. ๒๕๓๕
๒.) เมื่อพ้นกำหนดเวลาเก้าสิบวัน นับแต่วันใช้ข้อบังคับตำบล ห้ามมิให้ผู้ใดประกอบกิจการตามประเภทที่กำหนดไว้ในข้อ ๕ ในลักษณะที่เป็นการค้าเว้นแต่จะได้รับอนุญาตจากเจ้าพนักงานท้องถิ่น

๓.) ผู้ขออนุญาตประกอบกิจการค้า ตามข้อ ๖ ต้องยื่นเรื่องราวตามแบบกำหนดไว้ต่อเจ้าพนักงานท้องถิ่นและให้เจ้าพนักงานท้องถิ่นกำหนดเงื่อนไข การจัดสถานที่สำหรับประกอบการค้านั้น อันเกี่ยวกับสุขภาพของสาธารณสุข ให้เหมาะสมแก่กิจการที่ขออนุญาตตามควรแก่กรณี
๔.) ผู้ได้รับใบอนุญาตให้ประกอบการค้า ซึ่งได้ควบคุมทั้งที่เป็นการค้าและไม่เป็นการค้า จะต้องปฏิบัติตามหลักเกณฑ์อันเกี่ยวด้วยสุขลักษณะและมาตราการป้องกันอันตรายต่อสุขภาพ

๕.) เจ้าพนักงานท้องถิ่นเรียกเก็บค่าธรรมเนียม การออกใบอนุญาต ให้ประกอบการค้า ตามอัตราท้ายข้อบังคับตำบลนี้ ใบอนุญาตฉบับหนึ่งให้ใช้สำหรับการค้าประเภทเดียวกันให้เรียกเก็บค่าธรรมเนียมในประเภทที่อัตราสูงเต็มอัตราเพียงประเภทเดียว ประเภทอื่นเพียงให้เก็บกึ่งอัตรา

๖.) เจ้าพนักงานท้องถิ่นจะดำเนินการออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขอรับใบอนุญาตประกอบกิจการค้า ตามข้อ ๖ (ข้อบังคับตำบลแก้ง) ทราบภายในสามสิบวัน

๗.) ให้ผู้ได้รับอนุญาตมารับใบอนุญาตภายในสิบห้าวัน ทำการนับแต่วันที่ได้รับหนังสือแจ้งการอนุญาตจากเจ้าพนักงานท้องถิ่น หากไม่มารับภายในเวลาที่กำหนดถือว่าสละสิทธิ์

๘.) ผู้ได้รับอนุญาต ประกอบกิจการค้าประเภทใดที่ประสงค์จะขอต่ออายุใบอนุญาตประกอบกิจการค้าเช่นนั้นต่อไป จะต้องยื่นคำขอต่ออายุใยอนุญาต ตามแบบที่กำหนดท้ายข้อบังคับนี้ ภายในกำหนดสามสิบวันก่อนสิ้นอายุ ใบอนุญาต

๙.) ผู้ได้รับอนุญาต ตามข้อ ๖ และผู้ขอต่อใบอนุญาต ตามข้อ ๘ จะต้องชำระค่าธรรมเนียม การออกใบอนุญาต ต่อเจ้าพนักงานท้องถิ่นตามอัตราที่กำหนดไว้ท้ายข้อบังคับนี้ ในวันที่มารับใบอนุญาตหรือวันที่มายื่นคำขอ ต่อใบอนุญาต หรือวันที่มายื่นคำขอต่ออายุใบอนุญาตแล้วแต่กรณี

๑๐.) ผู้ประกอบกิจการค้า ที่มาขอต่ออนุญาตรายใด ไม่ชำระค่าธรรมเนียมตามกำหนดเวลา และต้องชำระค่าปรับเพิ่มขึ้นอีกร้อยละยี่สิบ ของจำนวนค่าธรรมเนียมที่ค้างชำระเว้นแต่จะได้บอกเลิกการดำเนินกิจการก่อนถึงกำหนดการเสียค่าธรรมเนียมตามข้อบังคับนี้

๑๑.) ผู้ทีได้รับใบอนุญาต ประกอบกิจการค้าจะต้องแสดงใบอนุญาตไว้ โดยเปิดเผยและเห็นได้ชัดเจน ณ สถานที่ประกอบกิจการตลอดเวลาที่ประกอบกิจการ

๑๒.) กรณีใบอนุญาตสูญหาย ถูกทำลายหรือชำรุดในสาระที่สำคัญ ให้ผู้ได้รับใบอนุญาตยื่นคำขอรับใบแทน ใบอนุญาตภายในสิบห้าวัน นับแต่วันที่ได้ทราบถึงการสูญหายถูกทำลายหรือชำรุด

๑๓.) การขอรับใบแทนอนุญาตให้ดำเนินการตามหลักเกณฑ์และวิธีการตามข้อ ๔ และข้อ ๕ โดย อนุโลมและให้ใช้ใบแทนใบอนุญาตได้เท่ากับเวลาที่เหลือของ อายุใบอนุญาตเดิมนั้น

๑๔.) ผู้ได้รับใบอนุญาต ประกอบกิจการค้า รายใดไม่ปฏิบัติหรือปฏิบัติไม่ถูกต้องตามข้อบังคับนี้ หรือตามบทแห่งพระราชบัญญัติ หรือกฎกระทรวงหรือประกาศกระทรวงที่ออกตามความแห่งพระราชบัญญัติการสาธารณสุข พ.ศ. ๒๕๓๕ พนักงานท้องถิ่น มีอำนาจสั่งให้แก้ไขหรือปรับปรุงให้ถูกต้องได้ และถ้าผู้ได้รับคำสั่งไม่แก้ไข หรือปรับปรุงภายในเวลาที่กำหนด ให้เจ้าพนักงานท้องถิ่น มีอำนาจสั่งพักใช้ใบอนุญาตภายในเวลาที่เห็นสมควร แต่ต้องไม่เกินสิบห้าวัน

๑๕.) กรณีที่ผู้ได้รับใบอนุญาต ประกอบกิจการค้ารายใดถูกพักใช้ใบอนุญาต ตั้งแต่สองครั้งขึ้นไป และมีเหตุ ที่ จะต้องถูกสั่งพักใช้ใบอนุญาต อีก หรือต้องคำพิพากษา ถึงที่สุดว่าได้กระทำความผิด ตามพระราชบัญญัตินี้ หรือ การไม่ปฏิบัติหรือปฏิบัติไม่ถูกต้องตาม วรรคหนึ่ง ก่อให้เกิดอันตรายร้ายแรงต่อสุขภาพของประชาชน ให้เจ้าพนักงานท้องถิ่นมีอำนาจสั่งเพิกถอนใบอนุญาตได้

๑๖.) ผู้ถูกสั่งเพิกถนใบอนุญาต จะขอรับใบอนุญาต สำหรับการประกอบกิจการค้าที่ถูกเพิกถอนใบอนุญาตอีกไม่ได้ จนกว่าจะพ้นกำหนดหนึ่งปีนับแต่วันถูกสั่งเพิกถอนใบอนุญาต

๑๗.) ผู้ประกอบการค้ารายใด ไม่ปฏิบัติตามหรือฝ่าฝืนข้อบังคับนี้ ต้องระวางโทษ ตามบทกำหนดโทษ แห่งพระราชบัญญัติการสาธารณสุข พ.ศ. ๒๕๓๕

๑๘.) ให้ประธานกรรมการบริหารองค์การบริหารส่วนตำบลแก้ง เป็นผู้รักษาการให้เป็นไปตามข้อบังคับตำบลนี้

และให้มีอำนาจออกระเบียบ ข้อบังคับ หรือคำสั่ง เพื่อปฏิบัติการให้เป็นไปตามข้อบังคับตำบลนี้

หมายเหตุ

ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชนเรียบร้อยแล้วทั้งนี้ในกรณีที่คำขอหรือเอกสารหลักฐานไม่ครบถ้วนและ/หรือมีความบกพร่องไม่สมบูรณ์เป็นเหตุให้ไม่สามารถพิจารณาได้เจ้าหน้าที่จะจัดทำบันทึกความบกพร่องของรายการเอกสารหรือเอกสารหลักฐานที่ต้องยื่นเพิ่มเติมโดยผู้ยื่นคำขอจะต้องดำเนินการแก้ไขและ/หรือยื่นเอกสารเพิ่มเติมภายในระยะเวลาที่กำหนดในบันทึกดังกล่าวมิเช่นนั้นจะถือว่าผู้ยื่นคำขอละทิ้งคำขอโดยเจ้าหน้าที่และผู้ยื่นคำขอหรือผู้ได้รับมอบอำนาจจะลงนามบันทึกดังกล่าวและจะมอบสำเนาบันทึกความพร่องดังกล่าวให้ผู้ยื่นคำขอหรือผู้ได้รับมอบอำนาจไว้เป็นหลักฐาน

ขั้นตอน ระยะเวลา และส่วนงานที่รับผิดชอบ

ที่	ประเภทขั้นตอน	รายละเอียดของขั้นตอนการบริการ	ระยะเวลาให้บริการ	ส่วนงาน / หน่วยงานที่รับผิดชอบ	หมายเหตุ
๑)	การตรวจสอบเอกสาร	ผู้ประกอบการยื่นคำขอ เพื่อพิจารณา ตามเอกสาร/แจ้งผล ความถูกต้อง	๑ วัน	ส่วนการคลัง องค์การบริหารส่วนตำบลแก้ง อำเภอเดชอุดม จังหวัดอุบลราชธานี
๒)	การตรวจสอบเอกสาร	เจ้าพนักงาน รายงานผลการตรวจสอบความถูกต้องสถานประกอบการพิจารณาออกใบอนุญาต	๕ วัน	ส่วนการคลัง องค์การบริหารส่วนตำบลแก้ง อำเภอเดชอุดม จังหวัดอุบลราชธานี	-
๓)	การพิจารณา	เจ้าพนักงานท้องถิ่นพิจารณาการออกใบอนุญาต	๙ วัน	ส่วนการคลัง องค์การบริหารส่วนตำบลแก้ง อำเภอเดชอุดม จังหวัดอุบลราชธานี	-
๔)	การชำระค่าธรรมเนียมพร้อมใบอนุญาต	ผู้ประกอบการชำระค่าธรรมเนียม/รับใบอนุญาต	๑๕ วัน	ส่วนการคลัง องค์การบริหารส่วนตำบลแก้ง อำเภอเดชอุดม จังหวัดอุบลราชธานี	-

ระยะเวลาดำเนินการรวม ๓๐ วัน

งานบริการนี้ผ่านการดำเนินการลดขั้นตอน และระยะเวลาปฏิบัติราชการมาแล้ว

ยังไม่ผ่านการดำเนินการลดขั้นตอน

รายการเอกสารหลักฐานประกอบการยื่นคำขอ

๑๕.๑) เอกสารยืนยันตัวตนที่ออกโดยหน่วยงานภาครัฐ

ที่	รายการเอกสารยืนยันตัวตน	หน่วยงานภาครัฐผู้ออกเอกสาร	จำนวนเอกสาร ฉบับจริง	จำนวนเอกสาร สำเนา	หน่วยนับเอกสาร	หมายเหตุ
๑)	บัตรประจำตัวประชาชน	กรมการปกครอง	๐	๑	ฉบับ	(พร้อมลงนามรับรองสำเนาถูกต้อง)
๒)	สำเนาทะเบียนบ้าน	กรมการปกครอง	๐	๑	ฉบับ	(พร้อมลงนามรับรองสำเนาถูกต้อง)

๑๕.๒) เอกสารอื่น ๆ สำหรับยื่นเพิ่มเติม

ที่	รายการเอกสารยื่นเพิ่มเติม	หน่วยงานภาครัฐผู้ออกเอกสาร	จำนวนเอกสาร ฉบับจริง	จำนวนเอกสาร สำเนา	หน่วยนับเอกสาร	หมายเหตุ
๑)	สำเนาหนังสือรับรองการจดทะเบียนนิติบุคคล พร้อมแสดงบัตรประจำตัวประชาชน	-	๑	๐	ฉบับ	-กรณีผู้ขอเป็นนิติบุคคล
๒)	ใบจดทะเบียนร้านค้า (กรณีที่มี)	-	๑	๐	ฉบับ	-
๓)	สำเนาใบอนุญาตตามกฏหมายที่เกียวข้อง	-	๐	๑	ฉบับ	-

ค่าธรรมเนียม

๑)	ค่าธรรมเนียมการจดทะเบียน (คำขอละ) ค่าธรรมเนียม บาท หมายเหตุ -
๒)	ค่าธรรมเนียมคัดสำเนาเอกสาร (ชุดละ) ค่าธรรมเนียม บาท หมายเหตุ -

ช่องทางการร้องเรียน

๑)	ช่องทางการร้องเรียน สำนักงานปลัด องค์การบริหารส่วนตำบลแก้ง ๑๔๓ หมู่ที่ ๓ ตำบลแก้ง อำเภอเดชอุดม จังหวัดอุบลราชธานี ๓๔๑๖๐ โทร/โทรสาร ๐-๔๕๒๓-๔๐๒๑ เว็บไซต์ อบต.แก้ง www.kaeng.go.th หรือ facebook องค์การบริหารส่วนตำบลแก้ง หมายเหตุ -

ตัวอย่างแบบฟอร์ม ตัวอย่าง และคู่มือการกรอก

๑)	คู่มือการกรอกเอกสาร - ตัวอย่างแบบฟอร์ม แนบท้ายคู่มือประชาชน - ข้อบังคับตำบล เรื่อง การควบคุมกิจการที่เป็นอันตรายต่อสุขภาพ พ.ศ. ๒๕๔๕ ประเภทกิจการที่ต้องมีการควบคุมภายในองค์การบริหารส่วนตำบลแก้ง อำเภอเดชอุดม จังหวัดอุบลราชธานี

หมายเหตุ

-นำเข้าข้อมูลลงในเว็บไซต์เรียบร้อยแล้ว

วันที่พิมพ์	๐๙/๐๙/๒๕๕๘
สถานะ	รออนุมัติขั้นที่ ๒ โดยสำนักงาน ก.พ.ร. (OPDC)
จัดทำโดย	องค์การบริหารส่วนตำบลแก้ง อำเภอเดชอุดม จังหวัดอุบลราชธานี
อนุมัติโดย	-
เผยแพร่โดย	-